Document ID: 31986R0481

ΚΑΝΟΝΙΣΜΟΣ (ΕΟΚ) αριθ. 481/86 ΤΟΥ ΣΥΜΒΟΥΛΙΟΥ της 25ης Φεβρουαρίου 1986 για την προσαρμογή της μέσης τιμής του επιτραπέζιου οίνου που καταρτίζεται για κάθε ισπανική αντιπροσωπευτική αγορά κατά την περίοδο εφαρμογής των ρυθμιστικών ποσών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 1, την πρόταση της Επιτροπής, Εκτιμώντας ότι το άρθρο 123 της πράξης προσώρησης προβλέπει την εφαρμογή, κατά τη διάρκεια της περιόδου των διαδοχικών προσεγγίσεων των τιμών, ρυθμιστικού ποσού που αντισταθμίζει τη διαφορά που υπάρχει μεταξύ των τιμών προσανατολισμού των επιτραπέζιων οίνων στην Ισπανία και την Κοινότητα των Δέκα- ότι, εφεξής, φαίνεται εξίσου αναγκαίο, για την καλή λειτουργία της οργάνωσης της αγοράς, να ληφθεί υπόψη αυτή η διαφορά τιμής κατά τον καθορισμό των μέσων τιμών των αντιπροσωπευτικών αγορών που αναφέρονται στο άρθρο 4 παράγραφος 1 του κανονισμού (ΕΟΚ) αριθ. 337/79 της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2)- ότι θα πρέπει να διορθώνεται η μέση τιμή που καταρτίζεται για κάθε ισπανική αντιπροσωπευτική αγορά, αφού ληφθεί υπόψη η υπάρχουσα σχέση μεταξύ των τιμών προσανατολισμού που εφαρμόζονται στην Κοινότητα, με τη σύνθεσή της στις 31 Δεκεμβρίου 1985, και εκείνων που εφαρμόζονται στην Ισπανία, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά την περίοδο από 1ης Μαρτίου 1986 έως 31 Αυγούστου 1992, η μέση τιμή που αναφέρεται στο άρθρο 4 παράγραφος 1 στοχείο α) του κανονισμού (ΕΟΚ) αριθ. 337/79 και καταρτίζεται για κάθε ισπανική αντιπροσωπευτική αγορά διορθώνεται με την υπάρχουσα σχέση μεταξύ των τιμών προσανατολισμού που εφαρμόζονται στην Κοινότητα, με τη σύνθεσή της στις 31 Δεκεμβρίου 1985, και εκείνων που εφαρμόζονται στην Ισπανία.
Άρθρο 2
Ο παρών κανονισμός αρχίζει να ισχύει την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Φεβρουαρίου 1986.

Labels: 2
17
18